**SPRENDIMO PROJEKTO**

**„DĖL KRIAUNŲ KAIMO KAPINIŲ PLĖTROS ŽEMĖS SKLYPE UNIKALUS NR. 4400-0320-5349, ESANČIAME SARTŲ G. 43, KRIAUNŲ SEN., ROKIŠKIO R. SAV.“**

**AIŠKINAMASIS RAŠTAS**

2023 m. birželio 29 d.

Projekto rengėjas – Irmantas Tarvydis, Tarybos narys

Pranešėjas komitetų ir Tarybos posėdžiuose – Irmantas Tarvydis, Tarybos narys

|  |  |  |
| --- | --- | --- |
| 1. | Sprendimo projekto tikslas ir uždaviniai | Kriaunų kaimo kapinių plėtrą vykdyti 2018 m. balandžio 3 d. Rokiškio rajono savivaldybei pagal dovanojimo sandorį perleistame 0,5900 ha žemės sklype, unikalus Nr. 4400-0320-5349, esančiame Sartų g. 43, Kriaunų k., Kriaunų sen., Rokiškio r. sav., vietoje šiuo metu Rokiškio rajono savivaldybės parinkto žemės sklypo, esančio Kriaunų k. Sartų g. 47.  |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos vietos savivaldos įstatymo (toliau – VSĮ) 6 str. 3) numato, kad viena iš savarankiškųjų (Konstitucijos ir įstatymų nustatytų (priskirtų)) savivaldybių funkcijų yra savivaldybei nuosavybės teise priklausančios žemės ir kito turto valdymas, naudojimas ir disponavimas juo.VSĮ 15 straipsnio 2 dalies 19) punkte numatyta, kad išimtinė savivaldybės tarybos kompetencija yra sprendimų dėl disponavimo savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo tvarkos taisyklių nustatymas, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose.VSĮ 63 straipsnio 2 dalyje numatyta, kad savivaldybei nuosavybės teise priklausančio turto savininko funkcijas, susijusias su savivaldybei nuosavybės teise priklausančiu turtu, remdamasi įstatymais įgyvendina savivaldybės taryba.Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – VSTVNDĮ)8 straipsnio 1 dalies 1 punkte numatyta, kad savivaldybių turtą valdo, naudoja ir juo disponuoja savivaldybių tarybos pagal Lietuvos Respublikos vietos savivaldos įstatymą – įgyvendindamos turto savininko funkcijas. VSTVNDĮ 9 straipsnyje numatyta, kad valstybės ir savivaldybių turtas turi būti valdomas, naudojamas ir juo disponuojama vadovaujantis visuomeninės naudos principu – valstybės ir savivaldybių turtas turi būti valdomas, naudojamas ir disponuojama juo rūpestingai, siekiant užtikrinti visuomenės interesų tenkinimą (straipsnio 1) punktas) bei efektyvumo principu – sprendimais, susijusiais su valstybės ir savivaldybių turto valdymu, naudojimu ir disponavimu juo, turi būti siekiama maksimalios naudos visuomenei (straipsnio 2) punktas). VSTVNDĮ 12 straipsnio 1 dalyje numatyta, kad savivaldybėms nuosavybės teise priklausančio turto savininko funkcijas, vadovaudamosi įstatymais, įgyvendina savivaldybių tarybos.2005 m. sausio 20 d. Lietuvos Respublikos žemės ūkio ministro ir Lietuvos Respublikos aplinkos ministro įsakymu Nr. 3D-37/D1-40 “Dėl Žemės naudojimo būdų turinio aprašo patvirtinimo“ patvirtinto Žemės naudojimo būdų turinio aprašo V dalies 24 punkte numatyta, kad Kitos paskirties žemės sklypai gali būti naudojami bendram viešajam naudojimui: botanikos ir zoologijos sodams, kapinėms ir palaikų laikymo statiniams, urbanizuotų teritorijų viešosioms erdvėms.Naujos teisinio reguliavimo nuostatos nesiūlomos.  |
| 3. | Laukiami rezultatai | Įgyvendintas Kriaunų kaimo gyventojų prašymas Kriaunų kaimo kapinių plėtrą vykdyti žemės sklype, unikalus Nr. 4400-0320-5349, esančiame Sartų g. 43, Kriaunų k., Kriaunų sen., Rokiškio r. sav.  |
| 4.  | Lėšų poreikis ir šaltiniai | Kelio perkėlimui (gruntinio kelio įrengimui) reikės apie 10 000 Eur. Finansavimo šaltinis – savivaldybės biudžeto lėšos.  |
| 5.  | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatyme 8 straipsnio 1 dalyje numatytais veiksniais, todėl teisės aktas nevertintinas antikorupciniu pobūdžiu.  |
| 6.  | Kiti sprendimui priimti reikalingi pagrindimai, skaičiavimai ar paaiškinimai | Nėra. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra. |